recursal/SuperWikiNEXT-32B huggingface dataset:
**மென்பொருள் உருவாக்க செயல்முறை** (*Software Engineering Methodology*) ஒரு மென்பொருள் ஆக்குவதற்கு எடுக்கப்படவேண்டிய படிமுறைகளை அல்லது நடவடிக்கைகளை விபரிக்கின்றது. பின்வரும் செயலாக்க படிகள் மென்பொருள் பொறியியல் வழுமுறைகளுக்கு அவசியம். அவை ஒன்றின் பின் ஒன்றாக தரப்பட்டிருந்தாலும் மென்பொருள் பொறியமைப்பில் சில படிகள் சுழற்சி முறையில் மீண்டும் செய்யப்படவேண்டி வரலாம். மேலும், சில படிகள் செயல்பாட்டின் ஒவ்வொரு கட்டத்திலும் தேவைப்படும். உதாரணமாக ஆவணப்படுத்தல் தொடக்கத்தில் இருந்து இடம்பெறும் ஒரு நடவடிக்கையே, எனினும் அந்த படியமைபில் ஆக்கப்படுத்தல் ஒரு பூரணத்துவம் அடையும். 

தேவைகள் பகுப்பாய்வு (Requirement Gathering and Analysis)
தேவைகள் அளவறிக்கை (Specification)
வடிவமைப்பு (Conceptual Design (System Design), Detail Design (Object Design))
நிறைவேற்றல் - நிரலாக்கம் (Coding)
ஆக்க பரிசோதனை (Developmental Testing, Operational Ready Testing, Deployment Testing)
ஆவணப்படுத்தல் (Documentation)
நிறுவுதல் (Deployment)
 பராமரித்தல்/செப்பனிடுதல் (Maintenance)

மென்பொருள் பொறியியல் ஆக்க மாதிரிகள்
-----------------------------------

பொதுவாக மென்பொருள் பொறியியல் வழிமுறையின் அனைத்து படிகளும் மென்பொருள் உருவாக்கத்துக்கு அவசியமே. எனினும் எப்படி ஒரு மென்பொருளை உருவாக்குதென்பதற்கு பல ஆக்க மாதிரிகள் (Models) உண்டு. அவை தத்துவ, செயலாக்க, பயன்பாட்டு நிலைகளில் வேறுபட்டு நிற்கின்றன. அவற்றுள் எவை சிறந்தது என்பது மென்பொருள் பொறியியலாளர்களில் தேவை மற்றும் விருப்பு வெறுப்க்களை பொறுத்தது. 

மென்பொருள் பொறியியல் முறைமைகளில் சில எடுத்துக்காட்டுகள்:

* செயல்வழிப் படமாக்குதல் (Flowcharting)
* கட்டமைத்த நிரலாக்கம் - 1969 முதல் (Structured Programming)
* கட்டமைத்த அமைப்பு பகுப்பாய்வு மற்றும் வடிவமைப்பு முறைமை (Structured Systems Analysis and Design Methodology - SSADM)
* மேலிருந்து கீழ் நிரலாக்கம் (Top-down programming)
* ஜாக்சன் கட்டமை நிரலாக்கம் (Jackson Structured Programming)
* இயக்கநிலை அமைப்பு உருவாக்க வழிமுறை (Dynamic Systems Development Method)
* பொருள் நோக்கு நிரலாக்கம் (Object Oriented Programming - OOP)
* Rational Unified Process (RUP)
* Extreme Programming 1999 முதல்
* Virtual finite state machine (VFSM) 1990களில் இருந்து
* Praxis
**இந்து பால கோஸ்வாமி** (*Indu Bala Goswami*) ஒரு இந்திய அரசியல்வாதியும் இமாச்சலப் பிரதேசத்தின் பாரதிய ஜனதா கட்சியின் மாநிலத் தலைவரும் ஆவார். இவர் இந்தியப் பாராளுமன்றத்தின் மேலவையான மாநிலங்களவைககு இமாசலப் பிரதேச பாரதிய ஜனதா கட்சிக் குழுவின் உறுப்பினராக இருந்தார். அவர் இமாச்சலப் பிரதேசத்தின் மாநில சமூக நல வாரியம் இமாச்சலப் பிரதேசத்தின் மாநில மகளிர் ஆணையம் ஆகியவற்றின் தலைவராக இருந்தார்.

அரசியல் வாழ்க்கை
----------------

இந்து கோஸ்வாமி 1988 ஆம் ஆண்டில் பாஜகவில் சேர்ந்தார், அவர் நீண்ட காலமாக கட்சிப் பணியாளராக பணியாற்றி வந்தார். 80 களின் பிற்பகுதியில் பாரதிய ஜனதா யுவ மோர்ச்சாவின் துணைத் தலைவராக பிரதமர் நரேந்திர மோடியுடன் பணியாற்றினார்.

2017 ஆம் ஆண்டு இமாசலப் பிரதேச சட்டப் பேரவைத் தேர்தலில் பாலம்பூர் சட்டப்பேரவைத் தொகுதியில் காங்கிரஸ் வேட்பாளர் ஆஷிஷ் பூடைலை எதிர்த்துப் போட்டியிட்டு தோல்வியுற்றார். இமாச்சல பிரதேசத்தில் பாரதிய ஜனதா கட்சி சார்பில் தேர்தலில் போட்டியிட்ட முதல் பெண் வேட்பாளர் இவரேயாவார். 

2020 ஆம் ஆண்டில் அவர் பாரதிய ஜனதா கட்சியளித்த வாய்ப்பில் இமாச்சலப் பிரதேசத்தின் சார்பில் மாநிலங்களவைக்கு போட்டியின்றித் தேர்ந்தெடுக்கப்பட்டார்.

மேற்கோள்கள்
-----------

 

1. ↑
2. ↑  "Himachal: BJP's Indu Bala Goswami elected to Rajya Sabha". The Indian Express. 19 March 2020. 19 March 2020 அன்று பார்க்கப்பட்டது.
3. ↑  "Indu Goswami BJP's nominee for RS seat". *Bhanu P Lohumi*. The Tribune. 15 March 2020. 15 March 2020 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Sharad Pawar, Harivansh among several candidates elected unopposed to Rajya Sabha". *தி டைம்ஸ் ஆஃப் இந்தியா*. 18 March 2020. 18 March 2020 அன்று பார்க்கப்பட்டது.
5. ↑  "BJP's Indu Goswami elected to Rajya Sabha from Himachal Pradesh". India Today. 18 March 2020. 19 March 2020 அன்று பார்க்கப்பட்டது.
6. ↑  "Himachal Pradesh Assembly elections 2017: BJP's first woman candidate, Indu Goswami aims at breaking trends". .
**பானோ குத்சியா** ( *Bano Qudsia* ; ‎ 28 நவம்பர் 1928 – 4 பிப்ரவரி 2017), **பானோ ஆபா** என்றும் அழைக்கப்படும் இவர், ஒரு பாக்கித்தானின் புதின ஆசிரியரும், நாடக ஆசிரியரும், ஆன்மீகவாதியுமாவார். இவர் உருது மொழியில் இலக்கியத்தை எழுதினார். புதினங்கள், நாடகங்கள் மற்றும் சிறுகதைகளைத் தயாரித்தார். தனது *ராஜா கித்* என்ற புதினத்திற்காக சிறந்த அங்கீகாரம் பெற்றவர். மேலும், உருது மற்றும் பஞ்சாபி மொழிகளில் தொலைக்காட்சிகளுக்கும், மேடைகளுக்கும் நாடகங்களை எழுதினார். இவரது *ஆதி பாத்* என்ற நாடகம் "ஒரு உன்னதமான நாடகம்" என்று அழைக்கப்பட்டது. பானோ குத்சியா லாகூரில் 4 பிப்ரவரி 2017 அன்று இறந்தார்.

தனிப்பட்ட வாழ்க்கை
------------------

பானோ குத்சியா, 1928 ஆம் ஆண்டு நவம்பர் 28 ஆம் தேதி பிரித்தானிய இந்தியாவின் பிரோஸ்பூரில் ஒரு முஸ்லிம் ஜாட் குடும்பத்தில் குத்சியா சத்தாவாகப் பிறந்தார்.  இவரது தந்தை விவசாயத்தில் இளங்கலைப் பட்டம் பெற்றவர். இவரது சகோதரர் பெர்வைஸ் சத்தா ஒரு ஓவியர். இந்தியப் பிரிவினைக்குப் பிறகு இவர் தனது குடும்பத்துடன் லாகூருக்கு குடிபெயர்ந்தார். 5ஆம் வகுப்பில் படிக்கும் போது சிறுகதைகள் எழுதத் தொடங்கினார். லாகூரில் உள்ள கின்னார்ட் கல்லூரியில் பட்டம் பெற்றார், பின்னர் அரசுக் கல்லூரிப் பல்கலைக்கழகத்தில் (லாகூர்) சேர்ந்து 1951 இல் உருது இலக்கியத்தில் முதுகலைப் பட்டம் முடித்தார். 

### திருமணம்

குத்சியா, லாகூர் அரசு கல்லூரியில் தான் சந்தித்த எழுத்தாளர் அஷ்ஃபாக் அகமதுவை மணந்தார். இவர்களுக்கு அனீக், அனீஸ், ஆசீர் ஆகிய மூன்று மகன்கள் இருந்தனர்.

சான்றுகள்
---------

1. ↑  "Bano Qudsia passes away". *The Nation*. Pakistan. 4 February 2017. 5 February 2017 அன்று பார்க்கப்பட்டது.
2. ↑  "Famous writer Bano Qudsia turns 88". *The News*. 28 November 2016. 6 February 2017 அன்று பார்க்கப்பட்டது.
3. ↑   *Impact International, Volume 34, Issue 4 – Volume 35, Issue 4*. News & Media. 2004. .
4. ↑  "In life, in literature: the Siamese twins". .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* United States

 |
| கல்விசார் | 
* CiNii

 |
| மற்றவை | 
* Europeana
* IdRef

 |
**இந்து ஞான மரபில் ஆறு தரிசனங்கள்** ஜெயமோகன் எழுதிய தத்துவ நூல்.இது அவரின் முதல் தத்துவ நூல். இது ஞானமரபு என்பது இந்து மதம் என இன்று அறியப்படும் சிந்தனைப்போக்கின் ஒட்டுமொத்தமான வடிவம் என்று இந்நூலில் ஜெயமோகன் வரையறை செய்கிறார். கிழக்கு பதிப்பகம் இந்நூலை வெளியிட்டிருக்கிறது. 200 பக்கங்கள் கொண்ட நூல். சோதிப் பிரகாசம் அவர்கள் அணிந்துரை எழுதியுள்ளார்.நாராயண குருவும் , நடராஜ குருவும் , நித்ய சைதன்ய யதியும் வளர்த்தெடுத்த சிந்தனையோட்டத்தின் நீட்சிதான் இந்நூல் என இந்நூலின் நுன்முகத்தில் ஜெயமோகன் தெரிவிக்கிறார்.

நூல் கூறும் கருத்துகள்
----------------------

இந்த சிந்தனை மரபானது ஆன்மீகம் மட்டும் அடங்கியதல்ல. அதற்கு நேர் எதிரால உலகியல் சிந்தனைகளும் நாத்திக சிந்தனைகளும் கொண்டது. அவ்விரு போக்குகளும் இணைந்தே இந்து ஞானம் செயல்பட்டது

காலப்போக்கில் ஆன்மீக சிந்தனைகள் மட்டுமே முன்னிறுத்தப்பட்டு எதிரான சிந்தனைகள் மறைய நேரிட்டது. இந்நூலில் ஜெயமோகன் அந்த சிந்தனைகளை சுருக்கமாக விளக்குகிறார். இந்திய சிந்தனை மரபின் பொது அமைப்பு என்பது வேதங்கள், மூன்று தத்துவங்கள் (உபநிடதம், கீதை, பிரம்மசூத்திரம்), ஆறு தரிசனங்கள், ஆறு மதங்கள் (சைவம், வைணவம், சாக்தம், கணாபத்யம், கௌமாரம், சௌரம்). 

இவற்றில் ஆறுதரிசனங்களில் இரண்டைத்தவிர மீதி உள்ள நான்குமே உலகியல் சிந்தனைகள்தான். பூர்வ மீமாம்சம், உத்தர மீமாம்சம் இரண்டு மட்டுமே ஆன்மீக சிந்தனைகள். சாங்கியம், யோகா, வைசேடிகம், நியாயம் (இந்து தத்துவம்) ஆகியவை உலகியல் நோக்குள்ளவை. கடவுள் இல்லாத பிரபஞ்சத்தைப்பற்றி பேசுபவை.

வெளி இணைப்புகள்
---------------

* சோதிப்பிரகாசம் முன்னுரை
* பதில்
**புபுது பாத்தியா தசநாயக்க** (*Pubudu Bathiya Dassanayake*, பிறப்பு: சூலை 11, 1970), கனடாத் துடுப்பாட்ட அணியின் பயிற்றுனர். இவர் இலங்கை, கண்டியைப் பிறப்பிடமாகக் கொண்டவர். 1993 முதல் 1994 வரை இவர் 11 தேர்வுத் துடுப்பாட்டப் போட்டிகளிலும், 16 ஒருநாள் போட்டிகளிலும் இலங்கை அணிக்காக விளையாடினார். 1993 இல் தென்னாப்பிரிக்காவுக்கு எதிரான தேர்வுப் போட்டித் தொடரில் முதள் தடவையாக இலங்கை அணிக்காக குச்சுக் காப்பாளராகத் தேர்ந்தெடுக்கப்பட்டார். முதலாவது போட்டியில் ஏழு ஓட்டங்களை மட்டுமே எடுத்திருந்தார். இலங்கை அணியின் 94/95 நியூசிலாந்துப் போட்டித் தொடரில் விளையாட இவர் தேர்ந்தெடுக்கப்படவில்லை. எனினும் இவர் இலங்கையில் முதல்தரப் போட்டிகளில் பங்குபற்றினார். 1998 இல் இலங்கை ஏ அணியில் சேர்ந்து பன்னாட்டுப் போட்டிகளில் விளையாடினார். அதன் பின்னர் இவர் கனடா துடுப்பாட்ட அணிக்காக உலகக்கிண்ணத் தெரிவுப் போட்டிகளில் பங்குபற்றி சராசரியாக 15.2 ஓட்டங்களை எடுத்தார்.

2007 ஆகத்து 29 ஆம் நாளில் இவர் கனடா அணியின் நிரந்தரப் பயிற்சியாளராக அறிவிக்கப்பட்டார்
.

மேற்கோள்கள்
-----------

1. ↑  Canada appoint new coach - at last
2. ↑  Canada appoint two coaches

வெளி இணைப்புகள்
---------------

* கிரிக்இன்ஃபோ Player Profile: புபுது தசநாயக்க
**அனில் ஜோசி** (Anil Joshi) இந்தியாவின் பஞ்சாபின் அமிர்தசரஸைச் சேர்ந்த ஒரு அரசியல்வாதி ஆவார், அவர் தற்போதைய பஞ்சாப் அரசில் உள்ளாட்சி அமைப்புகள், மருத்துவ கல்வி மற்றும் ஆராய்ச்சி அமைச்சராக பணியாற்றி வந்தார்.  அவர் பாரதிய ஜனதா கட்சி (பாஜக) உறுப்பினராக உள்ளார். 2007 ஆம் ஆண்டில் அமிர்தசரஸ் வடக்கு தொகுதியில் இருந்து பஞ்சாப் சட்டசபையின் உறுப்பினராக முதலில் தேர்ந்தெடுக்கப்பட்டார், பின்னர் 2012 இல் மீண்டும் தேர்ந்தெடுக்கப்பட்டார்.

ஆரம்ப கால வாழ்க்கை
------------------

அவர் மார்ச் 31, 1964 அன்று மாவட்ட டார்ன் தரனின் சங்கேயில் பிறந்தார். அவரது தந்தையின் பெயர் கிஷோரி லால் ஜோஷி மற்றும் தாயின் பெயர் புஷ்பா ராணி ஜோஷி.

அரசியல் வாழ்க்கை
----------------

பாஜக வேட்பாளராக 2007 ஆம் ஆண்டில் அமிர்தசரஸ் வடக்குத் தொகுதியின் தேர்தலில் திருப்திகரமான வெற்றியை அடைந்தார்.  2012 இல் அவர் அமிர்தசரஸ் வடக்கிலிருந்து மீண்டும் தேர்ந்தெடுக்கப்பட்டார்.  தற்போது அவர் பஞ்சாப் அமைச்சரவையில் உள்ளாட்சி அமைப்புகள், மருத்துவ கல்வி மற்றும் ஆராய்ச்சி ஆகிய துறைகளின் அமைச்சராக இருக்கிறார்.

தனிப்பட்ட வாழ்க்கை
------------------

அவர் அக்டோபர் 7, 1992 இல் மோனிகா ஜோஷியை மணந்தார். இவருக்கு 2 மகன்கள் உள்ளனர்.

குறிப்புகள்
-----------

1. 1 2  Punjab Cabinet Ministers Portfolios 2012 பரணிடப்பட்டது 3 பெப்ரவரி 2014 at the வந்தவழி இயந்திரம்
2. ↑  Cabinet Ministers - BJP Punjab பரணிடப்பட்டது 15 அக்டோபர் 2012 at the வந்தவழி இயந்திரம்
3. ↑  Mittal Family: Information about Madan Mohan Mittal
4. ↑  "STATISTICAL REPORT ON GENERAL ELECTION, 2007 TO THE LEGISLATIVE ASSEMBLY OF PUNJAB" (PDF). 2018-07-13 அன்று மூலம் (PDF) பரணிடப்பட்டது. 2020-12-11 அன்று பார்க்கப்பட்டது.
5. ↑  Results Punjab State Assembly Elections 2012 பரணிடப்பட்டது 6 மே 2013 at the வந்தவழி இயந்திரம்
**பான்ஷெத் அணை** (மராத்தி:पानशेत) அல்லது **தானாஜிசாகர்** அணை, புனேவின் தென்மேற்கு பகுதியில் 50கி.மீ. நீள அம்பி ஆற்றின் மீதுகட்டப்பட்டதாகும். 1950ல் கட்டப்பட்ட இந்த அணை வேளாண்மைக்காகவும், புனேவின் குடிநீர் தேவைக்காகவும் பயன்படுகிறது. 1961 சூலை 12ல் தொழிற்நுட்ப காரணங்களால் பலமிழந்து உடைந்தது..இதன்காரணமாக புனே நகரம் பெரிதும் பதிக்கப்பட்டது.

அமைவிடம்
--------

புனேவிலிருந்து 30+ கி.மீ. தொலைவிலும் மும்பையிலிருந்து 180 கி.மீ. தொலைவிலும் உள்ளது.

சிறப்புகள்
----------

இந்த அணை 63.56 மீ(208.5 அடி) உயரமும் 1039மீ (3409அடி) நீளமும் கொண்டதாகும். இதன் நீர் கொள்ளளவு 4190 கி.மீ.3(1,010 cu mi) மற்றும் மொத்த கொள்ளளவு 303,000.00 கி.மீ.3 (72,693.57 cu mi) ஆகும்

சுற்றுலா தளங்கள்
----------------

* இதன் அருகே உள்ள *பான்ஷெத் குளம்* மிகவும் பிரபலமான சுற்றுலா தளமாகும். புனேவிலிருந்தும், மும்பையிலிருந்தும் அதிகளவு பயணிகள் வருகின்றனர். அணையின் உப்பங்கழி நீரே இந்த குளமாகும்.
* *பான்ஷெத் நீர் பூங்கா* -நீர் விளையாட்டுகள் நிறைந்த ஒரு பூங்கா

மேற்கோள்கள்
-----------

1. ↑
2. ↑  "Specifications of large dams in India" (PDF). 2011-07-21 அன்று மூலம் (PDF) பரணிடப்பட்டது. 2012-01-17 அன்று பார்க்கப்பட்டது.
அனிலைடின் வேதிக் கட்டமைப்பு
**அனிலைடுகள்** (*Anilides*) என்பவை அனிலின் சேர்மத்தின் அசைல் வழிப்பெறுதிகள் வகை வேதிச் சேர்மங்களாகும். இவற்றை பீனைலமைடுகள் என்ற பெயராலும் அழைக்கிறார்கள்.

தயாரிப்பு
---------

அசைல் குளோரைடுகள் அல்லது கார்பாக்சிலிக் நீரிலிகளுடன் அனிலின் வினைபுரிந்து அனிலைடுகளைக் கொடுக்கிறது. அனிலின் அசிட்டைல் குளோரைடுடன் (CH3-CO-NH-C6H5) வினைபுரிந்து அசிட்டனிலைடு உருவாதலை இதற்கு உதாரணமாகக் கூறலாம். உயர் வெப்பநிலைகளில் கார்பாக்சிலிக் அமிலங்களுடன் அனிலின் வினைபுரிந்து அனிலைடுகளைக் கொடுக்கிறது.

பயன்கள்
-------

களைக்கொல்லிகளாகவும் பூஞ்சைக் கொல்லிகளாகவும் அனிலைடுகள் பயன்படுகின்றன.

மேற்கோள்கள்
-----------

1. ↑  Carl N. Webb (1941). "Benzanilide". *Organic Syntheses*. . ; *Collective Volume*, **1**, p. 82
2. ↑  "Anilide herbicides". *Pesticide Target Interaction Database*. East China University of Science & Technology. 2018-06-24 அன்று மூலம் பரணிடப்பட்டது. 2018-12-01 அன்று பார்க்கப்பட்டது.
3. ↑  "Fungicides". *Compendium of Pesticide Common Names*. alanwood.net.

புற இணைப்புகள்
--------------

* 

* பொதுவகத்தில் Anilides தொடர்பாக ஊடகக் கோப்புகள் உள்ளன.
**குலாம் காதிறு நாவலர்** (நாகூரில் 19ஆம் நூற்றாண்டு, 1833 - 1908) ஒரு தமிழ் புலவர் ஆவார். இவர் தமிழ், அரபு, ஆங்கிலம் ஆகிய மும்மொழிகளிலும் புலமை பெற்றிருந்தார். இவர் எழுதிக்குவித்த இலக்கியங்கள் அனேகம். கவிதை இலக்கியங்கள் பத்தொன்பது. உரைநடை இலக்கியங்கள் ஏழு. மொழிபெயர்ப்பு நூல்கள் மூன்று. இலக்கண நூல்கள் இரண்டு. இதர நூல்கள் இரண்டு. காப்பியங்கள், கலம்பகங்கள், கோவைகள், அந்தாதிகள், மாலைகள், உரை நூல்கள் என இவர் 24 நூல்களை எழுதியுள்ளார் அதனை தமிழக அரசு 2007 ஆம் ஆண்டு நாட்டுடைமையாக்கியது. காப்பியங்கள், கலம்பகம், கோவைகள், அந்தாதிகள், மாலைகள், உரைநூல்கள் என அவர் இயற்றிய இலக்கிய வகைகள் அனேகம். நாகூர் நாயகத்தின் வரலாற்றை முதல் முதலில் நூலாகக்(கன்ஜுல் கறாமாத்து) கொண்டு வந்தவர் குலாம் காதிறு நாவலர் தான்.இவர் **நான்காவது நக்கீரர் என்று இன்றும் அழைக்கப்படுகிறார்**. இவரின் தலைசிறந்த மாணவர்களில் ஒருவர் தான் மறைமலை அடிகளார்.[]

இளமைப்பருவம்
------------

குலாம் காதிரு அவர்கள் 1833ஆம் ஆண்டு நாகூரில் உள்ள செல்வசெழிப்பான தமிழ் இராவுத்தர் குடும்பத்தில் பிறந்தார். இவரது தந்தை பெயர் ஆயுர்வேத பாஸ்கர பண்டித வாப்பு இராவுத்தர். இவரது முன்னோர்கள் ராமநாதபுரம் மாவட்டத்தில் இருந்து வந்து நாகூரில் குடியேறினர்

படைப்புகள்
----------

1. கன்சூல் கறாமத்து
2. நாகூர்ப் புராணம்
3. ஆரிபு நாயகம்
4. புலவராற்றுப்படை
5. அரபுத் தமிழ் அகராதி
6. முகாஷஃபா மாலை
7. உமறு பாஷா யுத்த சரித்திரம், ரைனால்ட்ஸ். தமிழாக்கம்.
8. பொருந்தா இலக்கணம்

மேற்கோள்கள்
-----------

1. ↑ . பன்னாட்டுத் தரப்புத்தக எண்:81-88023-10.

வெளி இணைப்புகள்
---------------

* தமிழகம்.வலை தளத்தில் குலாம் காதிறு நாவலர் எழுதிய நூல்கள் பரணிடப்பட்டது 2012-07-05 at the வந்தவழி இயந்திரம்
**பான்** (*Fan*, ஃபான்) 2016 ஆம் ஆண்டில் வெளிவந்த ஓர் இந்திய இந்தி மொழி திரில்லர் திரைப்படம் ஆகும். இதில் ஷாருக்கான் முன்னணி பாத்திரத்தில் நடித்துள்ளார். மனேஸ் சர்மா இயக்கிய இத்திரைப்படத்தை யாஷ் ராஜ் பிலிம்ஸ் நிறுவனத்தின் கீழ் ஆதித்யா சோப்ரா தயாரித்தார். இப்படத்தின் பாடல்களுக்கு இசையை விஷால்-சேகரும் பின்னணி இசையை ஆண்ட்ரியா குயிராவும் அமைத்து உள்ளனர். ஜார்ஜ் சி. வில்லியம்ஸ் ஒளிப்பதிவு செய்தார். இப்படம் 15 ஏப்ரல் 2016 அன்று வெளியிடப்பட்டது.

கதை
---

பாலிவுட் சூப்பர் ஸ்டார் ஆரிய கன்னாவின் (ஷாருக்கான்) தீவிர ரசிகன் கௌரவ் (ஷாருக்கான்) ஒரு நடுத்தர வர்க்க டில்லி சிறுவன். ஆரிய கன்னாவின் தோற்றத்தை கொண்ட கௌரவ் ஒரு விழாவில் நடிகர் ஆர்யனாக தோன்றி முதல்பரிசு வென்று அந்தப் பரிசுடன் ஆர்யனை சந்திக்கச் செல்கிறான். ஆயிரக்கணக்கான ரசிகர்களுக்கு மத்தியில் சந்திக்க முடியாமல் கோபத்துடன் போகிறான். ஒரு நாள் போலீசில் சிக்கிய கௌரவை சந்திக்க ஆரிய கன்னா வருகிறார். அங்கே உங்களுடைய ரசிகனுக்காக 5 நிமிடம்கூட உங்களால் ஒதுக்க முடியாதா என்று கேட்க இது எனது வாழ்கை உனக்காக 5 விநாடி கூட ஒதுக்க முடியாது, நீ உன் குடும்பத்தை கவனி என்கிறார் ஆரிய கன்னா. இவ்வளவு நாளாக தீவிர ரசிகனாய் இருந்தவன் தீவிர எதிரியாக மாறுகிறான். அதன் பின் என்ன நடக்கிறது என்பதே மீதிக் கதை.

நடிகர்கள்
---------

* ஷாருக்கான் (இரட்டை வேடத்தில்)
* வாலுச்ச டி சுசா
* சயனி குப்தா
* ஷ்ரியா பில்கோங்கர்
* தீபிகா அமின்
* யோகேந்திரா திக்கு

மேற்கோள்கள்
-----------
**பான் குபானோ** என்பது கியூபர்களால் தயாரிக்கப்படும் ஒருவகை ரொட்டி ஆகும். அமைப்பில் பகெத்தை ஒட்டிய பான் குபானோ தயாரிப்பு விதத்தில் கொஞ்சம் மாறுபடுகிறது. அமெரிக்காவில் வாழும் கியூபர்களின் விருப்பமான உணவான கியூப சான்விச்சைத் தயாரிக்க இது உதவுகிறது.

தயாரிப்பு
---------

பாரம்பரியமாக தயாரிக்கப்படும் கியூப உரொட்டிகள் மூன்றடி நீளமும் செவ்வக வடிவமும் கொண்டவை. மொறுமொறுப்பான வெளிப்புறமும் மிருதுவான உட்புறமும் கொண்டவை இவ்வகை ரொட்டிகள்.

கியூப ரொட்டியில் பன்றிக்கொழுப்பு அல்லது காய்கறிச் சாறு சேர்க்கப்படுவதனால் அது பிற ரொட்டிகளில் இருந்து மாறுபடுகிறது. பாரம்பரியமாகவே பதனப்பொருள் ஏதும் சேர்க்காமல் தயாரிக்கப்படுவதால், கியூப ரொட்டிகள் விரைவாகவே கெட்டுப் போவன. விரைவாக சாப்பிடாவிட்டால் வறண்டும் போவன.

மேற்கோள்கள்
-----------

1. ↑  "கியூப ரொட்டி - வேமார்க்கிங்".
2. ↑  "கியூப ரொட்டி தோன்றிய விதம் - எஸ்பி டைம்ஸ்".
3. ↑  "கியூப ரொட்டிகளின் வரலாறு - பிரெட்மேக்கர்". Archived from the original on 2008-12-24. 2021-05-08 அன்று பார்க்கப்பட்டது.CS1 maint: unfit url (link)
4. ↑  "கியூப சான்விச் ரெசிப்பி - வாட்ஸ் குக்கிங் அமெரிக்கா".
5. ↑  "லா செங்கண்டாவின் கெடாத ரொட்டிகள் - சில்தாம்ப்பா".
**சுதா யாதவ்** (*Sudha Yadav*) என்பவர் இந்திய நாடாளுமன்ற மக்களவையின் முன்னாள் உறுப்பினரும், பாரதீய ஜனதா கட்சியின் தற்போதைய தேசிய செயலாளருமான ஆவார். இவர் 1999 முதல் 2004 வரை 13வது மக்களவையில் உறுப்பினராக இருந்தார். அரியானாவின் மகேந்திரகரிலிருந்து பாரதீய ஜனதா கட்சியின் வேட்பாளராகத் தேர்ந்தெடுக்கப்பட்டார். இவரது கணவர், எல்லை பாதுகாப்புப் படையின் துணை கமாண்டன்ட் சுக்பீர் சிங் யாதவ் ஆவார். இவர் கார்கில் போரில் எல்லையில் பாக்கித்தான் ஊடுருவல்கரார்களுடன் நடந்த போரில் இறந்தார். 1987இல் ரூர்க்கி பல்கலைக்கழகத்தில் (இப்போது ஐ.ஐ.டி ரூர்க்கி) பட்டம் பெற்ற, சுதா யாதவ் கல்லூரி விரிவுரையாளர் ஆவார். இவருக்கு இரண்டு குழந்தைகள் உள்ளனர். குளிர்பானம் பிரச்சினை குறித்து விசாரிக்க அமைக்கப்பட்ட ஜேபிசி குழுவில் உறுப்பினராக யாதவ் இருந்தார். பரணிடப்பட்டது 2004-01-13 at the வந்தவழி இயந்திரம் முனைவர் சுதா யாதவ் மகேந்திரகர் மக்களவைத் தொகுதியிலிருந்து 2004 தேர்தலிலும், குர்கான் மக்களவைத் தொகுதியிலிருந்து 2009 தேர்தலிலும் பாரதிய ஜனதா கட்சியின் வேட்பாளராகப் போட்டியிட்டுத் தோல்வியடைந்தார். 3 ஜூலை 2015 அன்று, சுதா யாதவ் பாஜக இதர பிற்படுத்தப்பட்ட பிரிவு மோர்ச்சாவின் பொறுப்பாளராக நியமிக்கப்பட்டார்.

1999 மக்களவைத் தேர்தல்கள்
-------------------------

1999 இவரது வாழ்க்கையில் மிகவும் அதிர்ச்சிகரமான மற்றும் விசித்திரமான ஆண்டாகும். இந்தோ-பாக்கித்தான் கார்கில் மோதலில் கணவரை இழந்தார். எனவே போர் விதவைகளுக்கான முன்னுரிமை ஒதுக்கீட்டின் கீழ் விரிவுரையாளராக இவருக்கு வேலை கிடைத்தது. ஆனால் பாரதிய ஜனதா கட்சி மகேந்திரகர் தொகுதி 1999ல் மக்களவைத் தேர்தலில் போட்டியிட வேட்பாளராக இவரை வேட்பாளராக நியமித்தது. இவர் போட்டியிட்ட முதல் தேர்தல் இதுவாகும். எளிய இல்லத்தரசியான இவர் ஓர் பிரபலமான அரசியல்வாதியைத் தோற்கடித்துப் பிரபலமான அரசியல்வாதியாக வெற்றிகரமாக மாறினார். இருப்பினும் இவரால் 2004 மற்றும் 2009 தேர்தல்களில் வெற்றிபெற முடியவில்லை.

மேற்கோள்கள்
-----------

1. ↑  "BJP National Office Bearers". 2014-10-22 அன்று மூலம் பரணிடப்பட்டது. 2021-06-25 அன்று பார்க்கப்பட்டது.
2. ↑  "Amit Shah reshuffles BJP frontline, gives responsiblity(sic) of key states to his confidants".
3. ↑  "With eye on Bihar polls, BJP to set up new OBC front". 2015-07-05 அன்று மூலம் பரணிடப்பட்டது. 2021-06-25 அன்று பார்க்கப்பட்டது.
4. ↑  "BJP Questions JD(U)'s Source of Funds for Poll Campaign".

வெளி இணைப்புகள்
---------------

* 2009 மக்களவைத் தேர்தலுக்கான பிரச்சார தளம் பரணிடப்பட்டது 2017-04-23 at the வந்தவழி இயந்திரம்
**கோமரங்கடவல பிரதேச செயலாளர் பிரிவு** (*Gomarankadawala Divisional Secretariat*) திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் பதவிசிறீபுர பிரதேச செயலாளர் பிரிவும், மேற்கு எல்லையை அண்டி அனுராதபுரம் மாவட்டமும், கிழக்கில் குச்சவெளி பிரதேச செயலாளர் பிரிவும், தெற்கில் மொரவெவ பிரதேச செயலாளர் பிரிவும் அமைந்துள்ளன. 288 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 7,339 ஆகும். எறத்தாழ முழுவதும் சிங்களவர்களையே கொண்ட இப்பிரிவில், ஒரு முசுலிமும், 25 இலங்கைத் தமிழரும், 7,313 சிங்களவரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 25 பேர்.

இதனையும் காண்க
--------------

* கோமரங்கடவலை கல்வெட்டு

மேற்கோள்கள்
-----------


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
**சுதா சுந்தரராமன்** (பிறப்பு: 1958) ஒரு பெண் அரசியல் போராளி மற்றும் இந்திய பொதுவுடமைக் கட்சி (மார்க்சிஸ்ட்)இன் மத்திய குழுவின் உறுப்பினர். இவர் 2014 ஆம் ஆண்டு முதல் அனைத்திந்திய ஜனநாயக மாதர் சங்கம் சங்கத்தின் பொதுச் செயலாளராக உள்ளார்..

படிப்பு, ஆரம்ப வாழ்க்கை
-----------------------

சுதா ஆங்கில இலக்கியத்தில் பட்டப் படிப்பைச் சென்னையில் உள்ள எத்திராஜ் மகளிர் கல்லூரியில் கற்றார். படிக்கும் பொழுது இந்திய மாணவர் சங்கம் (கம்யூனிஸ்ட் கட்சியின் மாணவர் அமைப்பு) ஈர்க்கப்பட்டு அதில் இணைந்தார். அவர் தத்துவத்தில் முதுகலைப் பட்டம் பெற்றார். பின் பள்ளி ஆசிரியையாக தனது வாழ்க்கையைத் தொடங்கினார்.

அரசியல் வாழ்க்கை
----------------

ஆசிரியையாகப் பணியாற்றிய காலகட்டத்தில் பெண்களுக்கு எதிரான வன்முறைகளை எதிர்த்தும், அவர்களைப் பாதுகாக்கவும் போராடினார். அதனைத் தொடர்ந்து, தனது ஆசிரியர் பணியை விடுத்து அனைத்திந்திய ஜனநாயக மாதர் சங்கம் (AIDWA), இந்திய பொதுவுடமைக் கட்சி (மார்க்சிஸ்ட்) மகளிர் அமைப்பில் சேர்ந்தார். 1995 ஆம் ஆண்டில், அவர் அனைத்திந்திய ஜனநாயக மாதர் சங்கம் (AIDWA) தமிழ்நாட்டின் பொதுச் செயலாளராக நியமிக்கப் பெற்றார். அன்று முதல் தொடர்ந்து 2001 ஆம் ஆண்டு வரை அப்பதவியை வகித்தார்.

மேலும், அவர் பெண்களின் 33 சதவித மகளிர் இட ஒதுக்கீடு சட்டத்தை இயற்றவேண்டும் தொடர்ந்து வலியுறுத்தி வருகிறார்.

மேற்கோள்கள்
-----------

1. ↑  "UPA diluting women's protection laws". *The Hindu]*. 28 June 2011.. பார்த்த நாள்: 15 March 2014. 
[*தொடர்பிழந்த இணைப்பு*]
2. 1 2 3  Ambujam Anantharaman (20 December 2004). "India: New Woman on the Top". Chennai: Women's Feature Service. 11 ஜூன் 2014 அன்று மூலம் பரணிடப்பட்டது. 15 March 2014 அன்று பார்க்கப்பட்டது.(subscription required)
3. ↑  Sudha Sundararaman on India's Women's Reservation Bill

வெளி இணைப்புகள்
---------------

அதிகாரப்பூர்வ இணையதளம்
*Catharanthus roseus*
நித்தியக்கல்யாணி
**நித்தியக் கல்யாணி**, **நயனதாரா** அல்லது **பட்டிப்பூ**, **சுடுகாட்டுமல்லி** என்றும் சுடுகாட்டுப்பூ (பூச்செடி) என்றும் அழைக்கப்படும் செடி, மடகாசுக்கரில் மட்டுமே காணப்பட்ட ஒருவகைச் செடியாக இருந்தது. பின்னர் இது வெப்பமண்டலப் பகுதிகளுக்கும், மென்வெப்பமண்டலப் படுதிகளுக்கும் பரவியது. இச்செடியின் பூ வெள்ளை நிறத்திலோ, இளஞ்சிவப்பு நிறத்திலோ காணப்படும். பூவிதழ்கள் கூடும் நடுப்பகுதியில் அடர்ந்த சிவப்பு நிறமாகக் காணப்படும். இதன் உயிரியல் வகைப்பாட்டுப் பெயர் *காத்தராந்தசு ரோசியசு* (Catharanthus roseus) என்பதாகும்.

மடகாசுக்கரில் இயற்கையில் காணப்படும் வகையான இச்செடி இன்றையச் சூழலில் அருகிவருகின்றது. இதற்கான காரணம் காடுகளை வெட்டியும் எரித்தும் வேளாண்மை செய்யும் முறையால் இயற்கைச் சூழிடங்கள் அழிகின்றன

இம்மருந்துச்செடி ஏறத்தாழ ஒரு மீட்டர் உயரம் வளரும். இரு மாதங்களில் 60 முதல் 80 சென்றி மீட்டர் உயரம் வளரும் செடியாகும். இதன் இலைகள் நீள்வட்ட வடிவில் 2.5 – 9 செ.மீ நீளமும் 1 – 3.5 செ.மீ அகலமும் கொண்டதாக இருக்கும். அகலமான இந்த இலைகளின் மேற்பரப்பு பளபளப்பாகவும், நுண்மயிர்கள் இல்லாமலும் இருக்கும். இலைகள் எதிரெதிராக அமைந்திருக்கும். இலைக்காம்பு 1 - 1.8 செ.மீ நீளம் இருக்கும். இலையின் நடு நரம்பு வெளிறிய பச்சை நிறத்தில் இருக்கும். இலைக்காம்பு

மருத்துவப் பயன்கள்
------------------

நீரிழிவு, சிறுநீர்த்தாரை, வெள்ளை இரத்தப்புற்று நோய். இப்பூச்செடியில் இருந்து இரத்தப் புற்றுநோய் (இலூக்கேமியா), சர்க்கரை நோய் போன்ற நோய்களுக்கான மருந்துகள் பிரித்தெடுக்கப்படுவதால் அதிகம் அறியப்படுகின்றது. குறிப்பாக வின்பிளாசிட்டீன், வின்க்கிரிசுட்டீன் போன்ற உயிர்வேதிப் பொருள்கள் பிரித்தெடுக்கப்படுகின்றன. சென்னை கிருத்துவக் கல்லூரியிலும் மேலை நாடுகளிலும் இதற்கான ஆய்வுகள் நடைபெறுகின்றன.

நித்ய கல்யாணி செடியினை நேரடியாக உட்கொள்வது தீவிர நச்சுத்தன்மையை உடலில் உண்டாக்கும்

அடிக்குறிப்புகளும் மேற்கோள்களும்
--------------------------------

1. 1 2  DrugDigest: *Catharanthus roseus*
2. ↑  Flora of China: *Catharanthus roseus*
3. ↑  College of Micronesia: *Catharanthus roseus*
4. ↑  Huxley, A. ed. (1992). *New RHS Dictionary of Gardening*. Macmillan ISBN 0-333-47494-5.
5. ↑  Jepson Flora: *Catharanthus roseus*
6. ↑  The Times of India. 17-2 09
**தயமர் மாவட்டம்** (**Diamer District**), இந்தியக் காஷ்மீரின் வடக்கில் உள்ள பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் சிலாஸ் நகரம் ஆகும்.2017 பாகிஸ்தான் மக்கள்தொகை கணக்கெடுப்பின்படி 7,234 சதுர கிலோ மீட்டர் பரப்பளவு கொண்ட தயமர் மாவட்டத்தின் மக்கள் தொகை 2,70,000 ஆகும்.இம்மாவட்டம் இரண்டு தாலுகாக்களைக் கொண்டது.

அமைவிடம்
--------

தயமர் மாவட்டத்தின் வடக்கில் தாங்கிர் மாவட்டம் மற்றும் கில்ஜித் மாவட்டங்கலும், கிழக்கில் ஆஸ்தோர் மாவட்டம், தெற்கில் கைபர் பக்துன்வா மாகாணத்தின் மன்செரா மாவட்டம் மற்றும் ஆசாத் காஷ்மீரின் நீலம் மாவட்டமும், மேற்கில் கைபர் பக்துன்வா மாகாணத்தின் மேல் கோகிஸ்தான் மாவட்டமும் எல்லைகளாகக் கொண்டுள்ளது. காரகோரம் நெடுஞ்சாலை தயமர் மாவட்டத்தின் வழியாகச் செல்கிறது.

இதனையும் காண்க
--------------

* பாபுசர் கணவாய்

மேற்கோள்கள்
-----------

1. ↑  Diamer District Population & Area

உசாத்துணை
---------

* Chohan, Amar Singh (1997), *Gilgit Agency 1877-1935* (Second Reprint ed.), Atlantic Publishers & Dist, ISBN 978-81-7156-146-9 – archive.org வழியாக
**உப்புப் புயல்** (*salt storm*) என்பது தரைத்தளத்தின் சற்று மேற்பரப்பில் காற்றில் கலந்த உப்பு மூட்டம் ஆகும். இது ஒரு பெரிய பகுதியை வட்டமிட்டு சுழலக்கூடியது. இதன் விளைவாக உப்பு படுக்கை மற்றும் உப்பு தட்டு உருவாகின்றன. பொதுவாக உப்புப் புயல் தரைக்கு மேல்பகுதியில் அதிக உப்பு படிமானங்கள் உள்ள பரப்பில் உருவாகின்றன.

*பெரிய உப்பு ஏரி* (Great Salt Lake) அமெரிக்காவின் யூட்டா மாநிலத்தில் அமைந்த உப்பு ஏரி ஆகும். இது பூமியின் மேற்கு அரைக்கோளத்தில் அமைந்துள்ள மிகப்பெரிய உப்பு ஏரியாகும். பெரிய உப்பு ஏரியிலிருந்து ஆறுகள் செல்லவில்லை; நீராவியாகுதலால் மட்டும் இந்த ஏரியிலிருந்து நீர் செல்கிறது. உலகில் இவ்வகை ஏரிகளில் இந்த ஏரி நான்காவது மிகப்பெரியது ஆகும். பொலீவியாவின் சலர் டி உயுனி பகுதியில் உப்புப் புயல் அடிக்கடி ஏற்படுகின்றது.

விளைவுகள்
---------

இதன் அருகில் வசிக்கும் மனிதர்களுக்குத் தீங்கு விளைவிக்கக் கூடியது. இதன் மூலம் உருவாகும் நச்சு, கடல் அல்லது ஏரி நீரில் கலந்துவிடுகின்றன. இது பூச்சிக் கொல்லியை போன்று நச்சுத் தன்மையுடையது. கடல் நீர் ஆவியடையும் போது இந்த நச்சும் ஆவியாகி மற்ற சத்துகளுடன் இணைந்து படிமங்களாக உருவாகி உப்பு படுக்கை உருவாகின்றது. இது காற்றில் கலக்கும் போது மனிதர்களுக்கு சுவாசக் கோளாறு, தொண்டை புற்றுநோய், கல்லீரல் புற்றுநோய், போன்றவை ஏற்படுகின்றது. உப்புப் புயல் உருவாகும் போது சுற்றுப்புறத்தைத் தெளிவாகக் காணமுடியாது.

மேலும் பார்க்க
--------------

* ஏரல் கடல்

மேற்கோள்கள்
-----------

1. ↑  Shukman, David (29 June 2004). "Aral catastrophe recorded in DNA". BBC News.. பார்த்த நாள்: 4 December 2010.
**ராவ் பகதூர் தயாராம் சகானி** (**Daya Ram Sahni**) (16 டிசம்பர் 1879 – 7 மார்ச் 1939), சிந்து வெளி தொல்லியல் களமான அரப்பாவில் 1921 - 22 ஆண்டுகளில், இந்தியத் தொல்லியல் ஆய்வகத்தின் தலைமை இயக்குனர் ஜான் மார்ஷலுடன் இணைந்து அகழ்வாய்வுகள் மேற்கொண்டவர். தயாராம் சகானி இந்தியத் தொல்லியல் ஆய்வகத்தின் தலைமை இயக்குனராக 1931 முதல் 1935 முடிய பதவி வகித்தார்.

தொல்லியல் ஆய்வாளராக
-------------------

தயாராம் சகானி, 1903ல் பிரித்தானிய பஞ்சாப் மற்றும் ஐக்கிய மாகாண சரகத்தில் தொல்லியல் ஆய்வாளராக, ஜெ. பி. வேகில் தலைமையில் பணியாற்றினார். தயாராம் சகானி, 1906ல் பிகாரில் உள்ள ராஜகிரகத்தில் அகழாய்வுகள் மேற்கொண்டார்.

செப்டம்பர், 1907ல் பிகார் மாநிலத்தின் மேற்கு சம்பாரண் மாவட்டத்தின் ராம்பூர்வா மற்றும் சாரநாத் பௌத்த தொல்லியல் களங்களை, இந்தியத் தொல்லியல் ஆய்வகத்தின் தலைமை இயக்குனர் ஜான் மார்ஷலுடன் இணைந்து அகழாய்வுகள் மேற்கொண்டவர்.

தயாராம் சகானி 1911 முதல் 1912 முடிய லக்னோ அருங்காட்சியகத்தின் பொறுப்பாளராக பணியாற்றினார். பின்னர் ஜம்மு காஷ்மீர் இராச்சியத்தின் தொல்லியல் துறைக்கு மாற்றப்பட்டார்.

1917ல் பஞ்சாப் மாகாணம் மற்றும் ஐக்கிய மாகாணத்தின் தொல்லியல் துறையின், லாகூர் அலுவலகத்தில் துணை கண்காணிப்பாளராக பதவியேற்றார். தயாராம் சகானி சிந்து வெளி களத்தின் அரப்பாவில் அகழ்வாய்வுப் பணிகளில் கலந்துகொண்டார்.

தயாராம் சகானி, இந்தியத் தொல்லியல் ஆய்வகத்தின் தலைமை இயக்குனராக, 1931 முதல் 1935 முடிய தில்லியில் பணியாற்றினார். இந்தியத் தொல்லியல் ஆய்வகத்தின் தலைமை இயக்குனராக பதவியேற்ற முதல் இந்தியர் என்ற பெருமை தயாராம் சகானிக்கு உண்டு.

மேற்கோள்கள்
-----------

1. ↑  Dirctor Generals of ASI

* "Obituary" (PDF). *Current Science*.

|
|  |
| முன்னர்**அரால்டு அர்க்கிரீவ்ஸ்** | **தலைமை இயக்குனர்  இந்தியத் தொல்லியல் ஆய்வகம்**1931-1935 | பின்னர்**ஜெ. எப். பிளாகிஸ்டன்** |

| * பா
* உ
* தொ
இந்தியத் தொல்லியல் ஆய்வகம் |
| --- |
| தலைமை இயக்குநர்கள் | 
* அலெக்சாண்டர் கன்னிங்காம்
* ஜேம்ஸ் பர்கெஸ்
* ஜான் மார்ஷல்
* அரால்டு அர்க்கிரீவ்ஸ்
* தயாராம் சகானி
* ஜெ. எப். பிளாகிஸ்டன்
* கே. என். தீட்சித்
* மோர்டிமர் வீலர்
* நிரஞ்சன் பிரசாத் சக்கரவர்த்தி
* மாதோ சரூப் வாட்ஸ்
* அமலானந்த கோஷ்
* பி. பா. லால்
* எம். என். தேஷ் பாண்டே
* பி. கே. தாபர்
* தேபாலா மித்திரா
* எம். எஸ். நாகராஜ ராவ்
* ஜெகத்பதி ஜோஷி
* முனீஸ் சந்திர ஜோஷி
* அச்சல மௌலிக்
* எஸ். கே. மகாபத்ரா
* பி. பி. சிங்
* அஜய் சங்கர்
* எஸ். பி. மதுர்
* கே. ஜி. மேனன்
* சி. பாபு இராஜீவ்
* கை. நா. சிறீவசுதவா
* கௌதம் செங்குப்தா
* பிரவீண் சிறீவசுதவா
* ராகேஷ் திவாரி
* உஷா சர்மா
* வி. வித்யாவதி

 |
| இதனையும் காண்க | 
* தமிழ்நாடு அரசு தொல்லியல் துறை
* இந்திய நில அளவைத் துறை
* இந்திய புவியியல் ஆய்வு மையம்

 |
**உமட்டூர் கிழார் மகனார் பரங்கொற்றனார்** என்பவர் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது அகநானூறு பாடல் எண் 69 (பாலைத் திணை) ஆகும்.

புலவர் பெயர் விளக்கம்
---------------------

பரங்கொற்றனாரின் தந்தை உமட்டூர் கிழார். உமட்டூர் என்பது குமட்டூர் போன்றதோர் ஊர்.

பாடல் சொல்லும் செய்தி
---------------------

### நிகழிடம்

பொருள் தேடச் சென்ற தலைவன் விரைவில் திரும்பி விடுவான் என்று கூறித் தோழி தலைவியின் துன்பத்தை ஆறச் செய்கிறாள்.

### செய்தி

மென்மைநலம் இழந்த மேனி, மலர்வனப்பு இழந்த கண்கள், உடலின் வண்ணம் மாறிச் சுருக்கங்களால் வரி விழுந்த உடல் ஆகியவற்றைப் பார்த்து நீ அழ வேண்டா.

பிறருக்கு ஈவதுதான் இன்பம் என்று எண்ணி அவர் பொருள் தேடச் சென்றுள்ளார். மான்கள் புளிக்கும் நெல்லிக்காய்களை மேயும் காட்டின் வழியாகச் சென்றிருக்கிறார். ஆரியர் தேர் நடந்த வழியில் சென்றிருக்கிறார். என்றாலும் அங்கு நீண்ட நாள் தங்கியிருக்க மாட்டார். ஆய் வள்ளலின் காட்டில் பூத்த மலர் போல் மணக்கும் உன் மார்பைத் தழுவிக்கொண்டு துயில்வதை அவர் மறக்கமாட்டார். - என்று சொல்லித் தோழி தலைவியைத் தேற்றுகிறாள்.

### வரலாற்றுச் செய்தி

1. மோரியர்

மோரியரில் ஒருசாரார் இயல்தேர் மோரியர் எனப்பட்டனர். இவர்கள் மலையைக் கடந்து வந்தனர். தேரில் வந்தனர். அவர்களது தேர்ச்சக்கரத்தில் இருந்த இரும்பாலான கட்டு அவர்கள் வந்த வழியைப் பள்ளமாக்கியது. பொருள் தேடச் சென்ற தலைவன் அந்தப் பள்ளப் பாதையின் வழியே அவர்கள் வந்த மலையைத் தாண்டிச் சென்றான்.

1. ஆய்

(இங்குக் குறிப்பிடப்படும் ஆய் கடையெழு வள்ளல்களில் ஒருவன்)   

ஆய் தன் கையில் மணிப்பூண் அணிந்திருந்தான். இவன் வயவர் பெருமகன் என்று போற்றப்படுகிறான். வயவர் என்போர் படைவீரர்கள். இவனது வயவர்கள் அரண்கள் பலவற்றைக் கடந்து வென்றவர்கள். கையில் மயில் பீலி கட்டிய வில்லும் அம்புமாகத் திரிவர்.

### பழக்க வழக்கம்

வில்லில் மயில் பீலி; ஆய் அரசனின் வயவர் தம் அம்பின் நுனியில் மயில்கள் தாமே உதிர்த்த பீலியின் அடிநினியை நறுக்கிச் செருகியிருப்பர். ('மடமயில் ஒழித்த பீலி')
**வெலாசிராப்டர்** (*Velociraptor*) என்பது "அதிவேகத் திருடன்" எனப் பொருள்படும் ட்ராமோசாரிட் தெரோபாட் வகை டைனோசர்கள் 7 லிருந்து 8.3 கோடி ஆண்டுகளுக்கு முன்பு வாழ்ந்த சிறிய வகை ஊனுண்ணிகளாகும். வெலாசிராப்டர்களில் ஏனைய வகைகள் வாழ்ந்திருப்பினும் *வெலாசிராப்டர் மங்கோலியன்சிஸ்* என்ற ஒரு வகை மட்டுமே ஆய்ந்தறியப்பட்டுள்ளது. இவ்வகையின் தொல்படிவங்கள் மத்திய ஆசியாவின் மங்கோலியாவில் கண்டறியப்பட்டுள்ளது.

ஏனைய ட்ராமோசாரிட் வகை டைனோசர்களான டெய்னானிகஸ் மற்றும் அகீல்லோபேட்டர் வகைகளை விட வெலாசிராப்டர் உருவத்தில் சிறியது. நன்கு வளர்ந்த ஒரு வெலாசிராப்டர் ஒரு வான்கோழியின் அளவினது. இது சிறகுகள் உள்ளதாகவும், இரு கால்களால் நகர்வதாகவும், விறைத்த நீளமான வால் கொண்டதாகவும் வாழ்ந்தது. இந்த ஊனுண்ணி கதிர் அரிவாள் போன்ற வடிவுடைய கடினமான கூரிய இரு நகங்களை, முறையே இரு பின்னங்கால்களிலும் கொண்டிருந்தது. இது தன் இரையை கொல்வதற்கு இந்த நகங்களை பயன்படுத்தி இருக்கலாம் என்று நம்பப்படுகிறது. மேல்நோக்கிய மூக்குப்பகுதியைக்கொண்டு மற்ற வகை ட்ராமோசாரிட் டைனோசர்களினின்று வெலாசிராப்டரை வகைப்படுத்தலாம்.

மக்களிடையே மிகவும் பிரபலமாக அறியப்படுகிற டைனோசர் வகைகளுள், வெலாசிராப்டர் (சுருக்கமாக ’ராப்டர்’ என்றழைக்கப்படும்) வகை ஒன்று. ஜுராஸிக் பார்க் திரைப்படத்தொடர்களின் மூலம் இவை மக்களிடையே மிகப் பிரபலமாயின. ஆயினும், இந்த திரைப்படங்களில் வரும் வெலாசிராப்டர்கள் உருவ அமைப்பில் பெரியனவாகவும், சிறகுகள் இன்றியும் தவறாக சித்தரிக்கப்பட்டுள்ளன. தொல்படிம ஆராய்ச்சியாளர்களுக்கும் வெலாசிராப்டர்கள் நன்கு பரிச்சயமானவை. இதுவரை கண்டறியப்பட்டுள்ள ட்ராமோசாரிட் வகை டைனோசர் படிமங்களுள் வெலாசிராப்டரின் படிமங்களே அதிகம். குறிப்பாக ப்ரோட்டோசெராடாப்ஸ் ஒன்றுடன் சண்டையிட்ட நிலையில் காணப்படும் புதை படிமத்தை சொல்லலாம்.

வெலாசிராப்டர்-மனிதன் அளவு ஒப்பீடு
**அர்கைரோதைட்டு** *(Argyrodite)* என்பது Ag8GeS6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வெள்ளி செருமேனியம் சல்பைடு கனிமம் என்று இது வகைப்படுத்தப்படுகிறது. உலோகப் பளபளப்பும் இரும்பு அல்லது எஃகு தோற்றத்தை அளிக்கும் கருப்பு நிறமும் அர்கைரோதைட்டு கனிமத்தின் தோற்றப் பண்புகளாகும். 
1886 ஆம் ஆண்டு கிளமென்சு விங்ளெர் அர்கைரோதைட்டை கண்டுபிடித்தார். செருமேனியம் தனிமம் தனிமைப்படுத்தப்பட்ட சிறிது காலத்திற்குப் பின்னர் கண்டுபிடிக்கப்பட்டதால் இக்கனிமம் அதிகமான கவனத்தை ஈர்த்தது. மெண்டலீவ் பரிந்துரைத்த 15 ஆண்டுகளுக்குப் பிறகு இது விவரிக்கப்பட்டது. செருமனி நாட்டின் சாக்சோனி மாநிலத்திலுள்ள பிரீபெர்கு என்ற சுரங்க நகரத்தில் இம்மெல்சுபர்சுட்டு சுரங்கத்தில் முதன்முதலில் இக்கனிமம் கிடைத்தது. 
பிரீபெர்கு கனிமம் முன்னதாக ஆகத்து பிரீதாப்ட் என்பவர் தவறுதலாக பிளசிங்லான்சு என்ற பெயரில் விவரித்திருந்தார். இதேபோல பொலிவியன் படிகங்கள் 1849 ஆம் ஆண்டில் படிகப்படுத்தப்பட்ட புரோங்னியார்தைட்டு என்றும் தவறாக விவரிக்கப்பட்டிருந்தன. 

வெள்ளீயத்தை உட்கூறாகக் கொண்டுள்ள Ag8SnS6 கனிமம் அர்கைரோதைட்டுடன் சம உருவத்தைக் கொண்டுள்ளது. இதுவும் பொலிவியாவில் போலிகனசதுரப் படிகங்களாகக் கிடைக்கிறது. இக்கனிமம் கான்பீல்தைட்டு என்ற பெயரில் அறியப்படுகிறது. தொடர்புடைய (Cu4.7Ag3.3)GeS6. என்ற வாய்ப்பாட்டைக் கொண்ட புட்சைட்டு என்ற கனிமமும் அறியப்படுகிறது.

வெள்ளி மிகு கனிமம் என்ற பொருள் கொண்ட கிரேக்க சொல்லிலிருந்து அர்கைரோதைட்டு என்ற பெயர் வருவிக்கப்பட்டு கனிமத்திற்கு சூட்டப்பட்டுள்ளது.

மேற்கோள்கள்
-----------

1. 1 2  Handbook of Mineralogy
2. 1 2  Mindat.org
3. 1 2 3  Spencer 1911, ப. 488.

* இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது: Spencer, Leonard James (1911). "Argyrodite". *பிரித்தானிக்கா கலைக்களஞ்சியம்* (11th) **2**.  Cambridge University Press.
***யார்*** (*Yaar*) 1985 ஆம் ஆண்டு வெளியான திகில் தமிழ்த் திரைப்படம்.

வகை
---

பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

அனைத்து 8 கிரகங்கள் பூமி அருகில் ஒரே நேர்க்கோட்டில் அமையும் அமானுஷ்ய நேரத்தில் ஒரு அதிசயம் நடக்கிறது. அதே நேரத்தில் ஒரு மருத்துவமனையில் ஒரு குழந்தை பிறக்கிறது. ஆனால் குழந்தையின் தாயார் குழந்தை பிறந்த பிறகு உடனடியாக இறந்து விடுகிறார். அனாதை சிறுவன் ராஜாராமன் (ஜெய் சங்கர்) என்ற பணக்காரர் ஒருவரால் தத்து எடுத்து வளர்க்கப்படுகிறான்.சிறுவன் ராஜா, ஒரு சாதாரண குழந்தையாக இருக்கும்வரை இயல்பாகவே இருக்கிறார். எந்த பிரச்னையும் இல்லாமல் வளரும் ராஜா, கல்லூரி செல்லும் பருவம் அடைகிறார். ஆனால் அவருக்குப் பதினெட்டு வயதானதும், விசித்திரமான சம்பவங்கள் நிகழ்கின்றன. அவை நடப்பதற்கு காரணம் ராஜாதான் என்றும் மற்றும் ராஜா சாத்தானின் மகன் என தெரிய வருகிறது. ராஜா வழியில் குறுக்கிட்டு நிறுத்த, தீய செயல்களுக்கு முற்றுப்புள்ளி வைக்க முயலும் இருவர் ஜகன் (அர்ஜுன்) மற்றும் தேவி (நளினி). ராஜாவின் ரகசியம் தெரிந்த எல்லாரும் ஒருவர் பின் ஒருவராக கொல்லப்படுகின்றனர். அவை மந்திரம் மூலம் செய்யப்பட்ட கொலைகள். ஜகன்,தேவி இருவரும் பிசாசு செய்யும் தீய செயல்களுக்குத் தடைபோட்டு நிறுத்த வேண்டுமானால் கடவுள் சக்தியைத் திரும்பப் பெறவேண்டும் மற்றும் ராஜாவைக் கொல்ல ரகசியம் வைத்திருக்கும் ஒரு முனிவர் யாரெனக் கண்டறிய வேண்டும். உலகத்தைச் சாத்தானின் இருளில் இருந்து காப்பாற்ற செய்யும் முயற்சியில், ராஜா பிசாசுக் குழந்தையை உருவாக்க முயலும்போது ஜகன், தேவி தடுத்து நிறுத்தினார்களா, தாமதத்தால் அவர்களுக்குத் தோல்வியா என்பதே படத்தின் முடிவு.

மேற்கோள்கள்
-----------
**ஆர்ஜெண்டினா கால்பந்துச் சங்கம்** (**Argentine Football Association**; எசுப்பானியம்: *Asociación del Fútbol Argentino*, local pronunciation: [asosjaˈsjon del ˈfutβol arxenˈtino]) என்பது தென்னமெரிக்காவின் அர்ஜென்டினா நாட்டின் கால்பந்துக் கட்டுப்பாட்டு/நிர்வாக அமைப்பாகும். அர்கெந்தீனாவின் முதன்மையான கால்பந்துக் கூட்டிணைவையும், அதன்கீழ்நிலைக் கூட்டிணைவுகளையும், அர்கெந்தீனா கோப்பை, அர்கெந்தீனா உன்னதக் கோப்பை ஆகியவற்றை நடத்துவதற்குப் பொறுப்பேற்கும் அமைப்பு இதுவாகும். மேலும், பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பதும் இதன் முக்கியப் பணியாகும். தொழில்முறையற்ற விழைஞர் கால்பந்துக் கூட்டிணைவுகள், இளையோருக்கான கால்பந்துக் கூட்டிணைவுகள், மகளிர் மற்றும் ஐவர் கால்பந்துப் போட்டிகளையும் இது நடத்துகிறது.

குறிப்புதவிகள்
--------------

1. ↑  "Orígenes de la Asociación" - AFA website

வெளியிணைப்புகள்
---------------

* Official site (எசுப்பானியம்)
* AFA site (ஆங்கிலம்)
* Argentina at FIFA site பரணிடப்பட்டது 2012-06-14 at the வந்தவழி இயந்திரம்
**தயான் சீனிவாசன்** (Dhyan Sreenivasan) (பிறப்பு 20 திசம்பர் 1988) ஒரு இந்திய நடிகரும், திரைக்கதை எழுத்தாளரும், திரைப்பட இயக்குனருமாவார். குறிப்பாக இவர் மலையாளப் படங்களில் பணியாற்றுகிறார் .

இவர், தனது மாமா எம்.மோகனனின் கீழ் உதவி இயக்குநராகத் தொடங்கினார். தனது மூத்த சகோதரர் வினீத் சீனிவாசன் இயக்கிய திர (2013) படத்தின் மூலம் அறிமுகமானார். *குஞ்சிராமாயணம்* (2015), *ஆதி கபியாரே கூட்டமணி* (2015), *ஒரே முகம்* (2016), *குட் ஆலோசனா* (2017) ஆகிய படங்கள் இவரது குறிப்பிடத்தக்க ஒரு சில படங்களாகும். நிவின் பாலி, நயன்தாரா ஆகியோரின் நடிப்பில் அஜூ வர்கீஸ், விசாக் சுப்பிரமணியம் ஆகியோர் இணைந்து தாயரித்த *லவ் ஆக்சன் டிராமா* (2019) என்ற படத்தின் மூலம் இயக்குநராக அறிமுகமானார் .

சொந்த வாழ்க்கை
--------------

இவர், பிரபல மலையாள நடிகரும், திரைக்கதை எழுத்தாளருமான சீனிவாசனின் இளைய மகனாவார். இவரது சகோதரர் வினீத் சீனிவாசனும் மலையாளத் திரையுலகில் ஒரு பாடகராகவும், நடிகராகவும், இயக்குனராகவும் இருக்கிறார். தயான் தனது நீண்டகால காதலியான அர்பிதா செபாஸ்டியனை 2017 ஏப்ரல் 7 அன்று திருமணம் செய்து கொண்டார்.

தொழில்
------

தனது பொறியியல் படிப்பை முடித்த பிறகு, படங்களில் பணியாற்ற விரும்பியதால் ஒரு காட்சி தொடர்பு பாடநெறியில் சேர்ந்தார். இவரது சில நேர்காணல்களின்படி, தான் இயக்கி, நடித்திருந்த ஒரு குறும்படத்தை தனது சகோதரர் வினீத் சீனிவாசன் பார்த்ததாகவும், இவருக்கு திர படத்தில் றினார். இப்படத்தில் இரண்டு முறை தேசிய விருது பெற்ற நடிகையான சோபனாவுடன் இணைந்து நடித்திருந்தார். இப்படத்தில் இவரது நடிப்பு பொதுவாக விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது.

மேற்கோள்கள்
-----------

1. 1 2  I am still not able to look at Vineeth as a director : Dhyan Sreenivasan – The Times of India பரணிடப்பட்டது 2013-10-30 at the வந்தவழி இயந்திரம். Articles.timesofindia.indiatimes.com (9 October 2013). Retrieved on 2 May 2014.
2. ↑  Sreenivasan's son Dhyan Sreenivasan as hero பரணிடப்பட்டது 2016-03-04 at the வந்தவழி இயந்திரம். Nowrunning.com (12 March 2013). Retrieved on 2 May 2014.
3. ↑
4. ↑  "Dhyan Sreenivasan Engagement Photos" (in en-US). *Kerala Wedding Trends*. 2017-04-03. .
5. ↑  "Dhyan Sreenivasan Marriage with Arpita Sebastian". 2018-03-09 அன்று மூலம் பரணிடப்பட்டது. 2021-02-13 அன்று பார்க்கப்பட்டது.
6. ↑  Thira Movie Review: A Must Watch – Oneindia Entertainment பரணிடப்பட்டது 2014-02-18 at the வந்தவழி இயந்திரம். Entertainment.oneindia.in (14 November 2013). Retrieved on 2 May 2014.
7. ↑  Movie Review : Thira பரணிடப்பட்டது 2013-11-18 at the வந்தவழி இயந்திரம். Sify.com. Retrieved on 2 May 2014.

வெளி இணைப்புகள்
---------------

* ஐ.எம்.டி.பி இணையத்தளத்தில் தயான் சீனிவாசன்
* Dhy

an Sreenivasan on முகநூல்
**வெல்லிங்டன்** (Wellington) என்பது தமிழ்நாட்டின் நீலகிரி மாவட்டத்தில் குன்னூர் நகரத்திற்கு அருகே அமைந்துள்ள படைவீரர்கள் குடியிருப்பு நகரமாகும். இது இந்திய இராணுவத்திற்கு சொந்தமான சென்னை இராணுவப் படைப்பிரிவு மையம் ஆகும். பீல்டு மார்சல் எனப்படும் மிகப்புகழ்பெற்ற உயர் படைத்துறை தளபதி சாம் மானேக்சா இப்பாசறையில் குடியிருந்தார் என்பது வெல்லிங்டன் பாசறையின் சிறப்பாகும். 2008-ஆம் ஆண்டு சூன் 27 அன்றுதான் சாம் மானேக்சா இப்பாசறை நகரில் காலமானார். குன்னூர் நகருக்கு அருகாமையில் வெல்லிங்டன் பாசறை நகரம் அமைந்துள்ளது. இப்பகுதியின் அஞ்சல் குறியீட்டு எண் 643 231 ஆகும்.

இந்திய இராணுவத்தின் முப்படைப் பிரிவுகளைச் சேர்ந்த பீல்டு கிரேடு அலுவலர்கள் எனப்படும் உயர் இராணுவ அலுவலர்கள், நட்பு நாடுகளைச் சேர்ந்த அலுவலர்கள், பல்வேறு இந்தியக் குடிமைப்பணி அலுவலர்களுக்கான பயிற்சிகள் இங்கு அளிக்கப்படுகின்றன. பீல்டு மார்சல் சாம் மானேக்சா, பிச்சி நாட்டைச் சேர்ந்த சிட்டிவேனி ரபுக்கா, நைசீரிய நாட்டு ஒலுசெகன் ஒபாசாஞ்சோ, செருமன் நாட்டு ஆன்சு-கிரிசுட்டோப் அம்மோன், தனஞ்சய் சோசி, ரிசர்வ் வங்கி ஆளுநர் ஆர்.என். மல்கோத்ரா போன்ற ஆளுமைகள் இப்பாறையில் பயின்ற முன்னாள் மாணவர்களாவர்.

கல்லூரியின் கடந்தகாலம் ஒரு புகழ்பெற்ற காலமாக உள்ளது. தேவ்லாலியில் 1905-ஆம் ஆண்டு அமைக்கப்பட்ட போதிலிருந்து இதன் பரம்பரை வரலாறு உள்ளது. 1907-ஆம் ஆண்டில் இது பாகித்தானிலுள்ள குவெட்டாவிற்கு மாற்றப்பட்டது. 1947-ஆம் ஆண்டு மீண்டும் இக்கல்லூரி இந்தியாவுக்குத் திரும்பியது. தற்போது இந்திய இராணுவத்தின் மூன்று படைப்பிரிவுக்கும் ஒரே கூரையின் கீழ் இணைக்கப்பட்ட பயிற்சி மையமாகத் திகழ்கிறது.

மேற்கோள்கள்
-----------

1. ↑  "Wellington Cantonment Board". 2019-01-29 அன்று மூலம் பரணிடப்பட்டது. 2019-02-04 அன்று பார்க்கப்பட்டது.
**உத்திரமேரூர் கல்வெட்டுக்கள்** என்பது தமிழ்நாட்டின் காஞ்சிபுரத்திற்கு அருகில் அமைந்துள்ள உத்திரமேரூரில் உள்ள கல்வெட்டுக்களைக் குறிக்கிறது. பல்லவர், பாண்டியர், சோழர், விஜயநகர வம்சங்களின் 100க்கும் மேற்பட்ட கல்வெட்டுக்கள் இங்கு உள்ளன. ஆயிரம் ஆண்டுகளுக்கு முன்பு வாழ்ந்த மக்களின் வாழ்க்கை, பஞ்சாயத்து ஆட்சிமுறை பற்றிய செய்திகள் இக் கல்வெட்டுக்களில் உள்ளது. கல்வெட்டுகளில் உள்ள எழுத்துகள்,10ஆம் நூற்றாண்டு கால தமிழும் கிரந்தமும் கொண்டு எழுதப்பட்டுள்ளன. பத்தாம் நூற்றாண்டில் நடைபெற்ற குடவோலை தேர்தல் விதிமுறைகளையும், வேட்பாளர்களின் தகுதிகளையும் விரிவாகத் தெரிவிக்கும் கல்வெட்டுகள் இங்கு உள்ளன .

மேற்கோள்கள்
-----------

1. ↑  "Governor's Address in the Legislative Assembly on 24th May 2006" (PDF). 24th May 2006. 27 சூலை 2015 அன்று பார்க்கப்பட்டது. Check date values in: `|date=` (உதவி)
2. ↑  T.S.Subramaniam (11 July 2008). "Constitution 1,000 years ago". *The Hindu*.. பார்த்த நாள்: 27 சூலை 2015.
3. ↑  முனைவர் மா. பவானி. "உத்திர மேரூர் கல்வெட்டுக்கள் (முதலாம் பராந்தகன்)". தமிழ் இணையக் கல்விக்கழகம். 27 சூலை 2015 அன்று பார்க்கப்பட்டது.
4. ↑  "The writing on the wall". *The Hindu*. 8 May 2014.. பார்த்த நாள்: 27 சூலை 2015.
**செலுலாயிடுகள்** (*celluloids*) என்பவை ஒரு வகையான சேர்மங்களாகும். இவை நைட்ரோசெல்லுலோசு, கற்பூரம் ஆகியவற்றில் இருந்து மேலதிகமாக சாயங்களும் சேர்த்துத் தயாரிக்கப்படுகிறது. இந்த செலுலாயிடுகளே முதன்முதலாக உருவாக்கப்பட்ட வெப்ப நெகிழி எனக் கருதப்படுகிறது. 1866 இல் பார்க்கின்சைன் என்ற பெயரிலும், 1869 இல் சைலோநைட் என்ற பெயரிலும் தயாரிக்கப்பட்டது. பின்பு 1870 இல் செலுலாயிடு என்ற பெயரில் பதிவு செய்யப்பட்டது. 
இந்த செலுலாயிடை எந்த வடிவமாகவும் எளிதில் வார்த்தெடுக்கலாம். முன்பெல்லாம் கத்தியின் கைப்பிடிகள், இசைக் கருவிகள் மற்றும் பல சாதனங்கள் செய்ய யானைத் தந்தங்கள் பயன்படுத்தப்பட்டது. அதற்கு (யானைத் தந்தத்திற்கு) மாற்றாக முதன்முதலில் பரவலாக பயன்படுத்தப்பட்ட பொருள் இந்த செலுலாயிடே ஆகும்.
ஒளிப்பட மற்றும் நிகழ்படத் தொழிற்சாலைகள், படச்சுருள்கள் (*film*) தயாரிக்க இந்த செலுலாயிடை மட்டுமே பயன்படுத்தின. பின்பு 1950களில் அசிடேட் படச்சுருள்கள் புழக்கத்திற்கு வந்தன.
இந்த செலுலாயிடு எளிதில் தீப்பிடிக்கக்கூடியது. மேலும் இதைத் தயாரிப்பது கடினம் மற்றும் மிகுந்த செலவுபிடிக்கும். ஆதலால் இவை பரவலாக பயன்படுத்தப்படுவது இல்லை. எனினும் தற்போது, டேபிள் டென்னிசு பந்துகள், இசைக்கருவிகள் மற்றும் கித்தாரை மீட்ட பயன்படும் சிப்பிகள் தயாரிக்க செலுலாயிடு பயன்படுத்தப்படுகிறது.

மேற்கோள்கள்
-----------

1. ↑  Stephen Fenichell, Plastic: The Making of a Synthetic Century, p. 17
சுண்ணாம்பொளி எரிவானின் வரைபடம்
கால்சியம் ஐதராக்சைடை சூடுபடுத்தும்போது ஏற்படும் ஒளி
**சுண்ணாம்பொளி (Limelight**  (also known as **Drummond light** அ்ல்லது **calcium light**) என்பது ஒரு வகையான மேடை விளக்கு ஆகும். இது அரங்குகள், இசையரங்குகள் போன்ற இடங்களில் பயன்படுத்தப்பட்டது. கால்சியம் ஆக்சைடைச் (சுட்டசுண்ணாம்பு) சூடுபடுத்தினால் ஏற்படும் ஆக்சிஹைட்ரஜனால் மிகுதியான வெளிச்சம் உருவாக்கப்படுகிறது, இதனால் 4,662 °F (2,572 °C) வெப்பம் உருவாகிறது. இதனால் பிரகாசமான ஒளியை உருவாக்க இயலும். இந்த ஒளியைக் கொண்டு அக்காலத்தில், மேடை நாடகங்களில் ஒரு குறிப்பிட்ட காட்சியில், குறிப்பிட்ட கதாபாத்திரத்தின் முக்கியத்துவத்தை மக்களுக்கு உணர்த்துவதற்காக, அவர் மீது ‘ஒளி’ விழ வைக்கப்பட்டது. அதாவது, அந்தக் காட்சியில் அவர்தான் முதன்மையானவர் (சென்டர் ஆஃப் அட்ராக்ஷன்) என்பதைப் புரிய வைப்பதற்காக அப்படி ஒரு உத்தி கையாளப்பட்டது. மின் விளக்குகள் கண்டுபிடிக்கப்பட்ட பிறகும் இந்த லைம்லைட் ஆங்கில மரபுச் சொல்லில் பயன்படுத்தப்பட்டு வருகிறது. எதையாவது ஒரு கருத்தைச் சொல்லி, அடிக்கடி ‘சென்டர் ஆஃப் அட்ராக்ஷன்’ ஆகுபவர்களை ஊடகத்தினர் "அவர் எப்பவுமே ‘லைம்லைட்டிலேயே’ இருப்பார்" என்பர்.
ஆங்கிலத்தில் இதை ‘In the limelight’ என்பார்கள். இதைப் பாராட்டாகவும் சொல்லலாம். கிண்டலாகவும் பயன்படுத்தலாம். இந்தச் சொற்றொடர், இதிலிருந்து பிறந்தது.

மேற்கோள்கள்
-----------

1. ↑  James R. Smith (2004) *San Francisco's Lost Landmarks*, Quill Driver Books.
2. ↑  Chemical of the Week - Lime பரணிடப்பட்டது 2008-02-17 at the வந்தவழி இயந்திரம்.
யு.எஸ்.எஸ்.அலபாமா (பிபி 60)-ல் இருக்கும் 16-அங்குல மார்க் 6 கப்பற் பீரங்கியின் **வெலின் பின்னடைப்பு**, 1943. நான்கு தனித்தனியே மரையிடப்பட்ட "படிகளை" அடைப்பின்மீது உள்ளதை கவனிக்கவும். அடைப்பு மேல்தூக்கப்பட்டு கடிகாரப்போக்கில் சுற்றப்படுகையில், அவை குழலாசனத்தின் உட்புற படிகளில் பொறுந்திக் கொள்ளும்.
**வெலின் பின்னடைப்பு** என்பது, பீரங்கிகளில் குழலாசனத்தை பூட்டியடைப்பதற்கு, 1889 அல்லது 1890-ல், சுவீடனைச் சேர்ந்த ஆக்சல் வெலின் கண்டுபிடித்த, ஒரு புரட்சிகரமான திருகடைப்பு வடிவம் ஆகும்.

வடிவமைப்பு
----------

பின்னடைப்பு ஆனது, படிப்படியாக அதிகரிக்கும் ஆரையம்முள்ள, பல "படிகளை" உடைய, திருகாணி வடிவத்தில் இருக்கும். ஒவ்வொரு படியும், ஒரேயளவிலான வட்டக் கோணப்பகுதியாக இருக்கும்.

இதை மூடிச் சுற்றும்போது ஒவ்வொரு படியும், அதற்கு இணையாக துப்பாக்கிக் குழலாசனத்தில் வெட்டப்படிருக்கும் மரையுடன் பொறுந்திக் கொள்ளும். பின்னடைப்பிலுள்ள மரைகளால் ஆக்கிரமிக்கப்படும், குழலாசன பரப்பை தரும் சூத்திரம் பின்வருமாறு:

{\displaystyle {\frac {\text{படிகளின் எண்ணிக்கை}}{1+{\text{படிகளின் எண்ணிக்கை}}}}\times {\text{திருகாணியின் நீளம்}}}

மேற்கோள்கள்
-----------

1. ↑  Brassey's Naval Annual 1899, page 389

புற இணைப்புகள்
--------------

* வெலின் குழலாசன இயங்குமுறையை காட்டும் யூடியூப் காணொளி (ஆங்கிலத்தில்)
* இராச்சிய நியுசிலாந்து பீரங்கிப்படை கழகம், குழலாசன இயங்குமுறைகள் பரணிடப்பட்டது 2013-02-08 at the வந்தவழி இயந்திரம் (ஆங்கிலத்தில்)
***எ டேல் ஆஃப் டூ சிஸ்டர்ஸ் (A Tale of Two Sisters)*** (அங்குல்: 장화, 홍련; இலத்தீன்: *Janghwa, Hongryeon*RRஅங்குல்: 장화, 홍련; இலத்தீன்: *Janghwa, Hongryeon*; lit. "Rose Flower, Red Lotus") என்பது கிம் ஜீ-வூண் எழுதி, இயக்கி 2003 ஆண்டு வெளியான தென் கொரிய உளவியல் திகில் திரைப்படமாகும். இதன் கதையானது ஜாங்க்வா ஹாங்க்ரியான்ஜியான் என்னும் அந்நாட்டு வாய்வழிக் கதையின் அடிப்படையில் உருவானது. இந்தக் கதை இதற்கு முன் பலமுறை படமாக்கப்பட்டிருக்கிறது.

இந்த திரைப்படம் விமர்சகர்களிடமிருந்து மிகவும் நேர்மறையான விமர்சனங்களைப் பெற்றது, மேலும் 2004 ஆம் ஆண்டின் ஃபாட்டாஸ்போரோ திரைப்பட விழாவில் சிறந்த திரைப் படமாக தேர்வானது பெற்றது. இது மிக அதிக வசூலித்த கொரிய திகில் திரைப்படம் மற்றும் அமெரிக்க திரையரங்குகளில் முதன்முதலில் திரையிடப்பட கொரியப் படம் என்ற இரு சாதனைகளை நிகழ்த்தியது. தி யூனிவிடைட் என்ற பெயரில் அமெரிக்காவில் மறு தயாரிப்பில் 2009 ஆம் ஆண்டில் வெளியானது.

கதை
---

படத்தின் துவக்கத்தில் சு-மியிடம் மருத்துவர், ‘நீயாரென நினைக்கிறாய்’ என்று கேட்கிறார். குடும்ப ஒளிப் படத்தைக் காட்டி, ‘இது யாரெனத் தெரிகிறதா’ என்கிறார். ‘அந்த நாளில் என்ன நடந்தது’ என விசாரிக்கிறார். அவள் மெதுவாகத் தலையைத் தூக்கிப் பார்க்க. கதை விரிகிறது. தன் தங்கை சு-ய்யான், தந்தை ஆகியோருடன் வீட்டுக்கு வருகிறாள் சு-மி. வீட்டில் சிற்றன்னை இருக்கிறாள். அந்த வீட்டில் பல அமானுஷ்ய நிகழ்வுகள் நடக்கின்றன. தன் சிற்றன்னையால் தன் தங்கை சு-ய்யானுக்குப் பாதிப்பு வந்துவிடும் என்பதால் அவளை எப்படியாவது காப்பாற்றிவிட வேண்டும் என்ற முனைப்புடன் செயல்படுகிறாள் சு-மி.
ஒரு கட்டத்தில் சு-மியின் செயல்பாடுகளைத் தாங்கிக்கொள்ள முடியாமல் சு-மியின் தந்தை அவளிடம், ‘ஏன் இங்கு வந்ததிலிருந்தே இப்படி நடிக்கிறாய்’ என ஆத்திரத்துடன் கேட்கிறார். அதற்கு சிற்றன்னை தங்கையை எப்போதும் அலமாரியில் வைத்துப் பூட்டி சித்திரவதை செய்வதை நீங்கள் உணரவில்லையா’ எனக் கோபத்துடன் கேட்கிறாள்.
அப்போது அவர் வெளியிடும் தகவல் அந்த வீட்டில் அதுவரை பார்வையாளர்கள் பார்த்த பல நிகழ்வுகள் சு-மியின் கற்பனையில் நிகழ்ந்தவை என்பதை புரியவைக்கும். அந்த வீட்டில் சு-மியும் அவளுடைய தந்தையும் மட்டுமே உள்ளார்கள் என்பதை உணரும்போது பார்வையாளர்களுக்கு அதிர்ச்சி ஏற்படுகிறது. கதையின் காட்சிகள் தெளிவாகும்.
படம் பின்னோக்கித் திரும்பும். சு-மியின் தந்தை மற்றொரு பெண்ணை விரும்புகிறார். அவளை மணமுடிக்கத் திட்டமிடுகிறார். இந்தச் சிக்கலின் காரணமாக சு-மியின் தாய் ஒரு அலமாரியில் தூக்கிட்டு இறந்துகிடக்கிறார். இதைப் பார்த்து அலறும் சு-ய்யான் மீது அலமாரி கவிழ்ந்துவிடுகிறது. அவள் கதறல் யாருக்கும் கேட்கவில்லை. எனவே, சு-மியாலும் அவளைக் காப்பாற்ற முடியாமல் போகிறது.
இந்தக் குற்றவுணர்வால் பாதிக்கப்பட்ட அவளை மல்டிபிள் பெர்ஸ்னாலிடி டிஸார்டர் என்ற மன நிலைக் கோளாறு தாக்குகிறது. அதன் விளைவுகளாலேயே அவள் தங்கை, சிற்றன்னை ஆகியோராகத் தன்னைக் கற்பனை செய்துகொள்கிறாள்.

மேற்கோள்கள்
-----------

1. ↑  "*A Tale of Two Sisters* (15)". *British Board of Film Classification*. 25 June 2004. 4 September 2016 அன்று பார்க்கப்பட்டது.
2. ↑   *Hancinema*. Retrieved 2012-06-04
3. ↑  "A Tale Of Two Sisters (2003)". பாக்சு ஆபிசு மோசோ. August 27, 2009 அன்று பார்க்கப்பட்டது.
4. ↑  "Fantas Through Awards". Fantasporto. 27 ஆகஸ்ட் 2009 அன்று மூலதளத்திலிருந்து பரணிடப்பட்டது எடுக்கப்பட்டது. 27 August 2009 அன்று பார்க்கப்பட்டது.
5. ↑  [ .]
[*தொடர்பிழந்த இணைப்பு*]